text: Royal fotografering på Gråsten Slot
  26 juli 2013 kl. 09.50
  Fredag formiddag blev der taget de traditionelle sommerbilleder af kongefamilien på Gråsten Slot.
  I mange familier er det en årlig tradition at forevige familien på billeder, når den samles. Det gælder naturligvis også for landets mest kendte familie. I dag var der således samlet tre generationer af den royale familie i Slotshaven ved Gråsten Slot.
  De mange børn havde masser af energi og legede glædeligt i den store have, blandt andet sammen med kronprinseparret, der også deltog i løjerne.
  Familien blev samlet med dronningen og prinsegemalen siddende omringet af børnene, mens de andre familiemedlemmer tog sig af ståpladserne.
  